Miss World 1990

Ang **Miss World 1990** ay ang ika-40 edisyon ng Miss World pageant, na ginanap sa London Palladium, Londres, Reyno Unido noong 8 Nobyembre 1990. Muling isinahimpapawid ang kompetisyon sa Thames Television simula sa edisyong ito.

Pagkatapos ng kompetisyon, kinoronahan ni Aneta Kręglicka ng Polonya si Gina Tolleson ng Estados Unidos bilang Miss World 1990. Ito ang pangalawang beses na nanalo ang Estados Unidos bilang Miss World. Nagtapos bilang first runner-up si Siobhan McClafferty ng Irlanda, habang nagtapos bilang second runner-up si Sharon Luengo ng Beneswela.

Mga kandidata mula sa walumpu't-isang bansa at teritoryo ang lumahok sa kompetisyong ito. Pinangunahan nina Peter Marshall at Michelle Rocca ang kompetisyon. Nagtanghal sina Jason Donovan at Richard Clayderman sa edisyong ito.

## Kasaysayan 
thumb|250x250px|London Palladium, ang lokasyon ng Miss World 1990

### Lokasyon at petsa 
Upang gunitain ang ika-apatnapung anibersaryo ng Miss World, inanunsyo ni Eric Morley na ibabalik ang kompetisyon sa Londres, kung saan unang ginanap ang Miss World. Naganap ang mga paunang aktibidad sa Noruwega sa tulong ng kompanyang panghimpapawid na Air Europa, at naganap ang paunang kompetisyon at ang *closed-door interviews* sa Quality Hotel sa Noruwega.

### Pagpili ng mga kalahok 
Mga kandidata mula sa walumpu't-isang bansa at teritoryo ay napili upang lumahok sa kompetisyon. Tatlong kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang *casting process*, at limang kandidata ang nailuklok matapos bumitiw ang orihinal na kalahok.

#### Mga pagpalit 
Dapat sanang lalahok sa edisyong ito si Miss Finland 1990 Tiina Vierto, subalit hindi ito tumuloy dahil sa hindi isiniwalat na dahilan. Dahil dito, pinalitan siya ng kanyang *first runner-up* na si Nina Björkfelt. Dapat din sanang lalahok si Miss Spain 1989 Raquel Revuelta, ngunit pinalitan siya ng kanyang *first runner-up* na si María del Carmen Carrasco bilang kinatawan ng Espanya dahil sa hindi isiniwalat na dahilan.

#### Mga unang pagsali, pagbalik, at pag-urong 
Lumahok sa unang pagkakataon ang bansang Rumanya sa edisyong ito. Bumalik sa edisyong ito ang mga bansang Madagaskar na huling sumali noong 1974, Brasil na huling sumali noong 1987, at Barbados, Bulgarya, Ehipto, Indiya, Kapuluang Birheng Britaniko, Kapuluang Cook, at Urugway na huling sumali noong 1988.

Hindi sumali ang mga bansang Bermuda, Ekwador, Guyana, Malaysia, Republika ng Tsina, San Vicente at ang Granadinas, at Uganda sa edisyong ito. Hindi sumali sina Qiu Yong Tin ng Republika ng Tsina at Susan Bennett ng San Vicente at ang Granadinas dahil sa hindi isiniwalat na dahilan. Hindi sumali si Jessica Kyeyune ng Uganda dahil sa problema sa pananalapi. Hindi sumali ang mga bansang Bermuda, Ekwador, Guyana, at Malaysia matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Noong Pebrero 1990, inanunsyo ni Julia Morley na pinapayagan na nila ulit ang partisipasyon ng Timog Aprika sa Miss World, dulot ng mga pagbabago na nangyari sa Timog Aprika tulad ng pagpapalaya kay Nelson Mandela. Dahil dito inaasahan ang partisipasyon ni Miss South Africa 1990 Suzette van der Merwe sa edisyong ito, ngunit dahil sa hindi isiniwalat na dahilan, hindi ito nagpatuloy sa kompetisyon. Dapat din sanang lalahok si Muriel Edoukou ng Baybaying Garing, Liis Tappo ng Estonya, Lina Jamal Mita ng Libano, at Greta Bardavelyté ng Litwanya, ngunit hindi sila nagpatuloy sa kompetisyon dahil sa hindi isiniwalat na dahilan.

## Mga resulta 
thumb|250x250px| Mga bansa at teritoryong sumali sa Miss World 1990 at ang kanilang mga pagkakalagay.

### Mga pagkakalagay 
### Mga *Continental Queens of Beauty* 
### Mga espesyal na parangal 
## Kompetisyon 
### Pormat ng kompetisyon 
Tulad noong 1988, sampung *semi-finalist* ang napili sa pamamagitan ng paunang kompetisyon at mga *personal interview* na naganap sa Noruwega. Lumahok sa *swimsuit competition*, *evening gown competition* at *casual interview* ang sampung mga *semi-finalist.* Pagkatapos nito ay pinili ang limang pinalista, at kalaunan ay hinirang ang dalawang *runner-up* at ang bagong Miss World mula sa pinagsamang resulta ng mga hurado sa Noruwega at Londres.

### Komite sa pagpili 
#### Paunang kompetisyon (mga hurado sa Noruwega) 
* Terje Aass – Direktor ng Aass Brewery
* Ann-Mari Albertsen – Noruwegong mamamahayag sa telebisyon
* Jarle Johansen – Noruwegong negosyante
* Thomas Ledin – Noruwegong mang-aawit
* Knut Meiner – Noruwegong litratista
* Ruth Moxnes – Noruwegang negosyante sa moda
* Ingeborg Sorensen – Noruwegang modelo, *first runner-up* sa Miss World 1972

#### Final telecast (mga hurado sa Londres) 
* Rob Brandt – Direktor ng Walters International Computers
* Josie Fonseca – Dirketor ng Models 1 Agency
* Ralph Halpern – Tagapangulo ng Burton Group
* Wilnelia Merced-Forsythe – Miss World 1975 mula sa Porto Riko
* Eric Morley – Tagapagtatag ng Miss World
* Krish Naidoo – Pambansang direktor ng Irlanda sa Miss World
* Kimberley Santos-Hill – Miss World 1980 mula sa Guam
* Michael Ward – Direktor ng European Leisure

**Tala**: Ang mga hurado sa Noruwega ang nagsilbing ika-siyam na hurado para *final telecast*

## Mga kandidata 
Walumpu't-isang kandidata ang lumahok para sa titulo.

## Mga tala 

## Mga sanggunian 
## Panlabas na kawing 
* 

Kategorya:Miss World